Rekomenduojama paros norma

Rekomenduojama paros norma (dažnai trumpinama RPN) – nustatytas tam tikros maistinės medžiagos kiekis vienai dienai, kurio užtenka beveik kiekvieno (97-98 %) sveiko žmogaus organizmui. Dažniausiai nustatoma skirtinga rekomenduojama paros norma priklausomai nuo amžiaus ir lyties.

Šios normos nurodomos prekių etiketėse, tam tikrose dietose, taip pat naudojama maisto pramonėje kuriant naujus produktus.Įprastinė rekomenduojama mityba . Ligos.lt. Nuoroda tikrinta 2022-07-01.

 RPN Lietuvoje 

Įgyvendindamas 2008 m. spalio 28 d. Europos Komisijos direktyvą 2008/100/EB, iš dalies keičiančią Tarybos direktyvos 90/496/EEB dėl maisto produktų maistingumo ženklinimo nuostatas dėl rekomenduojamų paros suvartojimo normų, Lietuvos sveikatos apsaugos ministras savo įsakymu pakeitė Lietuvos higienos normą HN 119:2002 „Maisto produktų ženklinimas".

Pakeistame higienos normos HN 119:2002 priede pateiktos 27 medžiagų rekomenduojamos paros normos (RPN):Dėl Lietuvos higienos normos HN 119:2002 „Maisto produktų ženklinimas“ tvirtinimo. Lrs.lt.

 1. Vitaminas A 800 µg (mikrogramai)
 2. Vitaminas D 5 µg
 3. Vitaminas E 12 mg
 4. Vitaminas K 75 µg
 5. Vitaminas C 80 mg
 6. Tiaminas 1,1 mg
 7. Riboflavinas 1,4 mg
 8. Niacinas 16 mg
 9. Vitaminas B6 1,4 mg
 10. Folio rūgštis 200 µg
 11. Vitaminas B12 2,5 µg
 12. Biotinas 50 µg
 13. Pantoteno rūgštis 6 mg
 14. Kalis 2000 mg
 15. Chloridas 800 mg
 16. Kalcis 800 mg
 17. Fosforas 700 mg
 18. Magnis 375 mg
 19. Geležis 14 mg
 20. Cinkas 10 mg
 21. Varis 1 mg
 22. Manganas 2 mg
 23. Fluoridas 3,5 mg
 24. Selenas 55 µg
 25. Chromas 40 µg
 26. Molibdenas 50 µg
 27. Jodas 150 µg

Skirtingai nuo ankstesniojo priedo, kuriame buvo nurodyta tik 17 vitaminų ir mineralinių medžiagų, naujoje priedo versijoje kai kurios RPN normos nurodytos didesnės, o kai kurios – mažesnės.

Paprastai maisto papildų pakuotėje nurodoma, kokią rekomenduojamą paros normą atitinka jų sudėtyje esančios maistinės medžiagos.„Nustatytos naujos vitaminų ir mineralų rekomenduojamos paros normos“. Mano sveikata. Nuoroda tikrinta 2022-07-01.

 Išnašos 

Kategorija:Dietologija